CELEX: 32011R0762
Language: el
Date: 2011-07-29 00:00:00
Title: Εκτελεστικός κανονισμός (ΕΕ) αριθ. 762/2011 της Επιτροπής, της 29ης Ιουλίου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

3.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 200/4
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 762/2011 ΤΗΣ ΕΠΙΤΡΟΠΉΣ
   της 29ης Ιουλίου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Η επιτροπή τελωνειακού κώδικα δεν εξέδωσε γνώμη εντός της προθεσμίας που καθόρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουλίου 2011.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Κοίλο, μη κοχλιωτό κυλινδρικό τεχνούργημα από χάλυβα, άλλο από ανοξείδωτο χάλυβα, επικαλυμμένο με ψευδάργυρο (καλούμενο «καρφί εξπρές»). Είναι εντελώς ανοιχτό από τη μία πλευρά. Μία από τις άκρες είναι ελαφρώς καμπυλωτή/κυρτή προς τα έξω. Η άλλη άκρη έχει μια μυτερή, κοφτερή αιχμή.
                  Το τεχνούργημα χρησιμοποιείται ως συνδετικό μέσο, κατά τη σφυρηλάτηση σε οπή που έχει διανοιχθεί, για παράδειγμα, για την ταχεία τοποθέτηση σανιδών στερέωσης σε τοίχους από σκυρόδεμα. Η αιχμηρή άκρη παρέχει μεγαλύτερη ευκολία κατά τη διάνοιξη. Η κοίλη μορφή του, το άνοιγμα κατά μήκος της μιας πλευράς και η καμπυλωτή άκρη προς τα έξω παρέχουν μεγαλύτερη αντίσταση όταν σφυρηλατείται εξ ολοκλήρου.
                  
                      (1)
                     (Βλέπε εικόνα)
                  
               
               
                  7317 00 90
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας, και από το κείμενο των κωδικών ΣΟ 7317 00 και 7317 00 90.
                  Η κατάταξη στην κλάση 7318 αποκλείεται, δεδομένου ότι το σχέδιο του τεχνουργήματος δεν ομοιάζει με κανένα από τα τεχνουργήματα που αναφέρονται στην εν λόγω κλάση.
                  Η κατάταξη στην κλάση 7326 αποκλείεται, δεδομένου ότι το τεχνούργημα δεν μπορεί να θεωρηθεί ως χαλύβδινο ένθεμα στερεώσεως επί τοίχου, διότι, λόγω της μορφής του, δεν έχει σχεδιαστεί για το στερέωμα κοχλιών σε πλινθοδομές.
                  Το τεχνούργημα είναι παρόμοιο με καρφί της κλάσης 7317 και πραγματοποιεί τις ίδιες λειτουργίες με αυτό. Η εξ ολοκλήρου σφυρηλάτηση αρκεί για να διασφαλιστεί ότι το αντικείμενο που πρέπει να στερεωθεί, για παράδειγμα μια σανίδα στερέωσης, παραμένει εντελώς ασφαλής.
                  Κατόπιν τούτου, το τεχνούργημα κατατάσσεται στον κωδικό ΣΟ 7317 00 90, όπως άλλα τεχνουργήματα από χάλυβα, παρόμοια με καρφί.
               
            
         
      
         (1)  Η εικόνα έχει αποκλειστικά ενημερωτικό σκοπό.